5. ΝΟΜΟΣ ΒΤΞΖ΄ της 2/7 Μαρτ.1896 Περί τροποποιήσεως του άρθρ.5 του περί αναγκαστικής απαλλοτριώσεως ακινήτων ένεκα αρχαιολογικών αναγκών Νόμ.ΒΡΞΖ΄ της 16 Φεβρ. 1893. Άρθρον μόνον.-Απαλλοτρίωσις ακινήτων επιτρέπεται ου μόνον υπό τον όρον, τον αναγεγραμμένον εν τω άρθρ.5 του ΒΡΞΖ΄Νόμου της 16 Φεβρ.1893, αλλά και εάν βεβαιωθή ότι κατετέθη υπό της αρχαιολογικής εταιρείας εν τινί των δημοσίων ταμείων το προς απότισιν της εκκαθαρισθησομένης αποζημιώσεως απαιτούμενον χρηματικόν ποσόν αλλ’ εν τοιαύτη περιπτώσει, εν τω περί αναγνωρίσεως της ανάγκης της απαλλοτριώσεως κατά το άρθρ.2 του ειρημένου Νόμου Β.Δ/τι γίγνεται μνεία του αριθμού του περί της χρηματικής ταύτης καταθέσεως αποδεικτικού του Ταμείου. Σελ.896 